Терамен (, до 404. п. н. е.) је био истакнути атински државник при крају Пелопонеског рата. Посебно је био ативан током два периода олигархијске власти у Атини, као и током суђења генералима који су командовали током битке код Аргинуских острва 406. п. н. е. Био је умерени олигарх и често је био разапет између демократа са једне стране и екстремних олигарха са друге стране. Успешно је заменио 411. п. н. е. ужу олигархију једном широм олигархијом. Није успео током 404. п. н. е. да постигне исти успех, јер су му се много супротстављали екстремисти, који су га и погубили.